Friederike von Mecklenburg-Strelitz

Friederike von Mecklenburg-Strelitz (Hannover, Dilennouriezh Braunschweig-Lüneburg,  – Hannover, Rouantelezh Hannover, ), a oa ur briñsez alaman eus dugelezh Mecklenburg-Strelitz hag a zeuas da vout rouanez Hannover goude dimeziñ da Ernst August Iañ Hannover.

Buhez
Ganet e voe e 1778 e Hannover, pevare bugel Garl II Mecklenburg-Strelitz, priñs pennhêr dugelezh Mecklemburg-Strelitz, letanant jeneral Hannover, ha Friederike von Hessen-Darmstadt (1752–1782)]].

Teir c'hoar hag ur breur he devoa : Charlotte (1769-1818), Therese (1773–1839), Luise (1776-1810) ha Georg (1779-1860), dug-meur Mecklenburg-Strelitz war-lerc'h o zad.
Brudet e oa kened ar peder c'hoar.

Dimezioù
Teir gwech e timezas Friederike.
D'he breur-kaer ar priñs Friedrich Ludwig Karl Prusia (1773-1796), eil mab ha trede bugel Friedrich Wilhelm II Prusia ha Friederike Luise von Hessen-Darmstadt, breur da Friedrich Wilhelm III Prusia, roue Prusia ha pried d'he c'hoar Luise von Mecklenburg-Strelitz.
Pan intañvezas ec'h addimezas d'ar priñs Friedrich von Solms-Braunfels (1770-1814).
Intañvez e voe adarre e 1814 ; bloaz goude, e 1815, e timezas d'he c'henderv Ernst August Iañ Hannover, pempvet mab hag eizhvet bugel George III, roue Rouantelezh Unanet Breizh-Veur hag Iwerzhon, hag ar rouanez Charlotte von Mecklenburg-Strelitz.

Bugale
Daouzek bugel a voe ganet gant Friederike von Mecklenburg-Strelitz.
Dimez kentañ
 Friedrich Ludwig (1794–1863) ; dimezet e 1817 da Luise von Anhalt-Bernburg.
 Carl Georg (1795–1798).
 Friederike Wilhelmine Luise Amalie (1796–1850) ; dimezet e 1818 da Leopold Friedrich Anhalt-Dessau.
Eil dimez
 Ur verc'h (1799–1799)
 Ur bugel dianav (ganet hag aet da anaon e 1800)
 Friedrich Wilhelm Heinrich (1801–1868) ; dimezet e 1831 da Varia Anna, kontez Kinsky.
 Sophie (1803–1803).
 Auguste Luise (1804–1865) ; dimezet e 1827 da Albert von Schwarzburg-Rudolstadt (a voe priñs adalek 1867).
 Alexander Friedrich Ludwig (1807–1867) ; dimezet e 1863 da Luise von Landsberg-Velen.
 Friedrich Wilhelm Karl (1812–1875) ; dimezet div wech : adalek 1834 ha 1841 e oa pried morganatek Louise Beyrich ; e 1845 da Sophie Löwenstein-Wertheim-Rosenberg.
Trede dimez
 Ur verc'h dianav (ganet hag aet da anaon e 1817).
 Georg V Hannover (1819–1878), roue Hannover war-lerc'h e dad ; dimezet e 1843 d'ar briñsez Marie von Sachsen-Altenburg (1818–1907).

Rummad:Rouanezed Hannover
Rummad:Tiegezh Hannover
Rummad:Tiegezh Mecklenburg
Rummad:Ganedigezhioù 1778
Rummad:Marvioù 1841